|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o zakupu i kupoprodaji poslovnoga prostora u vlasništvu Općine Kalnik** |
| **OPĆINA KALNIK** |
| **Početak savjetovanja****15. srpnja 2022.** | **Završetak savjetovanja** **15. kolovoza 2022.** |

RAZLOG DONOŠENJA

|  |
| --- |
| Zakonodavni okvir zakupa i kupoprodaje poslovnoga prostora temelji se na Zakonu o zakupu i kupoprodaji poslovnoga prostora („Narodne novine“ broj 125/11, 64/15 i 112/18).Općinsko vijeće Općine Kalnik donijelo je Odluku o zakupu i kupoprodaji poslovnoga prostora („Službeni glasnik Koprivničko-križevačke županije“ broj 11/16). Razlog za donošenje nove Odluke o zakupu i kupoprodaji poslovnoga prostora je proširenje djelatnosti, namjene poslovnih prostora. Tako se uz dosadašnje djelatnosti, namjene, u članku 14. Prijedloga dani početni iznosi zakupnine za: prostore za djelatnost zdravstva i farmacije; prostore za neprofitne djelatnosti (udruge); prostori za potrebe obavljanja djelatnosti pravnih osoba u većinskom vlasništvu Općine Kalnik, Republike Hrvatske i Koprivničko-križevačke županije i garažni te slični prostori. Isto je potrebno radi reguliranja poslovnih odnosa sa svim subjektima koji koriste poslovne prostore u vlasništvu Općine. Novim prijedlogom Odluka se usklađuje sa Izmjenama i dopunama Zakonom o zakupu i kupoprodaji poslovnoga prostora („Narodne novine“ broj 112/18). |

Pozivamo predstavnike zainteresirane javnosti da najkasnije do 15. kolovoza 2022. godine dostave svoje komentare na Nacrt Odluke o zakupu i kupoprodaji poslovnoga prostora u vlasništvu Općine Kalnik putem OBRASCA za savjetovanja na e-mail: info@kalnik.hr

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog akta o kojem će raspravljati Općinsko vijeće Općine Kalnik.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o zakupu i kupoprodaji poslovnoga prostora u vlasništvu Općine Kalnik.